《高州杂咏》
明代·吴国伦

粤南天欲尽，风气迥难持。
一日更裘葛，三家杂汉夷。
鬼符书辟瘴，蛮鼓奏登陴。
遥夜西归梦，惟应海月知。

作者简介：（1524—1593）明湖广兴国人，字明卿，号川楼、南岳山人。嘉靖二十九年进士。由中书舍人擢兵科给事中。以赠杨继盛丧礼忤严嵩，谪南康推官，调归德，旋弃官去。嵩败，再起，官至河南左参政，大计罢归。才气横放，好客轻财，工诗，与李攀龙等号“后七子”。归田后声名更盛。有《甔甀洞稿》。